**Wappinger**, ime za grupu plemena, pleme i labavi plemenski savez američkih Indijanaca jezičnog roda Algonquian, čiji su dom bile šume New Yorka i Connecticuta uz istočnu obalu Hudson Rivera od Manhattan Islanda do Poughkeepsie i istočno do doline donjeg Connecticuta. -Wappinger Indijanci bili su konfederacija plemena Wappinger iz okruga Dutchess u New Yorku; Manhattan; Weckquaesgeeks (Wecquaesgeek); Sint-Sink; Kitchawong ili Kitchawank; Tankiteke; Nochpeem; Siwanoy; i Mattabesec ili Mattabesic.

Ime
---

Korijen imena je u nazivima Abenaki i Wampanoag Indijanaca, čije je značenje  *'istočnjaci'*. U jeziku Natick Indijanaca *wampan-ohke* = *eastern land*.

Plemena
-------

Wappinger su bili savez plemena ali o broju plemena koja su bila u njemu mišljenja se razilaze. Eminentni stručnjak za Indijance, Englez i antropolog Frederick Webb Hodge 
(1864–1956) navodi sljedeća plemena: Wappinger proper, Manhattan, Wecquaesgeek, Sintsink, Kitchawank, Tankiteke, Nochpeem, Siwanoy i Mattabesec. Swanton među ovim imenima ne spominje Manhattane, nego ih pod imenom Rechgawawanc vodi kao jedno od plemena Unami Indijanaca iz grupe Delawara, a Lee Sultzman kao pleme saveza Metoac. Evan T. Pritchard, dijelom Micmac Indijanac, kaže da se Manhattani vode ponekad kao Wappingeri, ponekad kao Munsee, i navodi među njima više imena bandi i sela. 

* **Kitchawank**, sjeverni dio Westchester County i između Hudson River i Connecticuta.
* **Manhattan** (Rechgawank),
* **Mattabesec**. Ova grupa sastoji se od sljedećih plemena:
	+ Hammonasset, zapadno od Connecticut River Conn. na ušću.
	+ Massaco, na mjestu današnjih gradova Simsbury i Canton na Farmington River, Connecticut.
	+ Menunkatuck, na mjestu današnjeg grada Guilford, Conn.
	+ Paugussett, na istoku kruga Fairfield County i zapadu New Haven County, Conn.
	+ Podunk, na istoku Hartford County, Conn. istočno od Connecticut River.
	+ Poquonock, gdje su današnji gradovi Windsor, Locks, i Bloomfield, Hartford County, Conn.
	+ Quinnipiac, središnji dio New Haven County, Conn.
	+ Sicaog, u Hartford i West Hartford, Conn.
	+ Tunxis, na jugozapadu Hartford County, Conn.
	+ Wangunk, obje obale Connecticut River od grada Hartford pa do Haddama.
* **Nochpeem**, na jugu Dutchess County, N. Y.
* **Sintsink**, između rijeka Hudson, Croton, i Pocantico.
* **Siwanoy**, u Westchester County i dijelu Fairfield County, Conn. između Bronx i Five Mile Rivera. Oni govore R-dijalektom ,a sastoje se po Pritchardu od bandi: Conangungh, Shippa (danas New Rochelle), Wanaqua, ("Sassafras") the Siwanoy, Snakapins ("Between River and Water" Throgs Neck, Bronx), Mishow, Chappaqua ("A Separate Place" ) i Asumsowis.
* **Tankiteke**, uglavnom u Fairfield County, Conn. između Five Mile River i Fairfield i u unmutrašnjost do Danbury i dalje u Putnam i Dutchess Counties, N. Y.
* **Wappinger**, Poughkeepsie u Dutchess County, N. Y,
* **Wecquaesgeek**, između Hudson, Bronx, i Pocantico Rivera.

Povijest
--------

Konfederacija Wappinger u ranom 17. stoljeću nastanjuje istočnu obalu rijeke Hudson sve od otoka Manhattan pa do današnjeg grada Poughkeepsie i istočno duž donjeg Connecticuta. Plemena iz Connecticuta, nazivani Mattabesec ili Mattabesic i pleme Recgawawanc ili Manhattan, Sultzman i Swanton ne drže ih dijelovima konfederacije, ne osvrćući se na autoritet Hodgea. Razlog neslaganja Swantona sa Hodgeom je vjerojatno u činjenici što tijekom rata sa Nizozemcima od 1640. do 1645. otpor pružaju tek zapadna pleme Wappingera, a ne i plemena Mattabesec. Kolonizacijom Connecticuta istočni članovi konfederacije prodaju svoju zemlju i priključuju se nadvladanim plemenima u Scaticooku u Connecticutu i u Stockbridgeu u Massachusettsu, a manji dio odlazi i u Kanadu. Zapadna plemena ulaze u rat 1640. i nakon pet godina su savladani. Oko 1,600 Wappingera i pripadnika saveznih plemena ubijeno je 1645. Jedanaest godina kasnije 1656. i 1692. pogađaju ih i boginje. Preživjeli će u međuvremenu od 1683. do 1685. prodat svoja područja istočno od Hudsona i pridružiti se 1756. plemenu Nanticoke što je živjelo pod zaštitom Irokeza u Chenangu kod Binghamtona u New Yorku, da bi se konačno pomiješali sa Delawarcima. Dio Wappingera još je nešto prije samog početka Američke Revolucije ostao živjeti u okrugu Dutchess. 
Wappingeri se danas vode kao nestali. Njihovih potomaka trebalo bi biti među plemenima Delaware, Nanticoke, Scaticook i Stockbridge.

Etnografija
-----------

Wappingeri pripadasju kulturnom području Sjeveroistočnih šuma, gdje su živjeli polu-sjedilačkim načinom života, krećući se sezonski između utvrđenih mjesta u potrazi za izvorima hrane. Najviše su pak ovisili o uzgoju kukuruza, što je ženski posao, dok su muškarci zalihe nadopunjavali lovom i ribolovom.
Svako Wappinger pleme sastojalo se od više bandi predvođenih sachemom i plemenskim vijećem staraca.

Literatura
----------

Vanjske poveznice
-----------------

* Who were the Wappinger Indians? Arhivirano 2006-11-13 na Wayback Machine-u
* *Lee Sultzman*, Wappinger History
* Frederick *Webb Hodge*, Wappinger Indian Tribal History
* The Wappinger Indians Arhivirano 2007-01-05 na Wayback Machine-u